# 3. Guía de uso

# Unha paradiña antes de comezar

O REA "Todo baixo control! Automatizando a nosa aula" ten coma finalidade ensinar a programar microntroladores de xeito que automaticen procesos sinxelos da nosa contorna, facendo que o alumnado traballe dende un enfoque competencial e dentro da súa realidade, construíndo unha situación de aprendizaxe relacionada coa súa aula.

Os diferentes bloques do REA están pensados tendo en conta o DUA, presentando diferentes versións da información de xeito que diversificamos o acceso á información en diferentes formatos e niveis, tentando chegar ó maior número de realidades individuais do noso alumnado.

Pretendemos que alumnado coñeza e comprenda o funcionamento dun sistema de control sinxelo e que logo sexa capaz de utilizar eses coñecementos para facer todo o proceso de creación dun sistema automatizado dunha variable física da súa aula. Non hai que esquecer que estamos incidindo nos beneficios enerxéticos que xera esta tecnoloxía ben aplicada e reutilizando materiais para a creación das súas maquetas, co que alumnado verá como estamos en liña cos obxectivos de desenvolvento sostible (ODS).
Así pretendemos que o profesorado, que queira utilizar este recurso na aula, teña unha nova posibilidade e enfoque educativo, presentando unha situación motivadora para a aprendizaxe da tecnoloxía do seu alumnado.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)